CELEX: 62010CN0154
Language: da
Date: 2010-04-01 00:00:00
Title: Sag C-154/10 P: Appel iværksat den 1. april 2010 af Nokia Oyj til prøvelse af dom afsagt den 20. januar 2010 af Retten (Ottende Afdeling) i sag T-460/07 — Nokia Oyj mod KHIM

3.7.2010   
            
            
               DA
            
            
               Den Europæiske Unions Tidende
            
            
               C 179/15
            
         Appel iværksat den 1. april 2010 af Nokia Oyj til prøvelse af dom afsagt den 20. januar 2010 af Retten (Ottende Afdeling) i sag T-460/07 — Nokia Oyj mod KHIM
   (Sag C-154/10 P)
   2010/C 179/25
   Processprog: finsk
   
      Parter
   
   
      Appellant: Nokia Oyj (ved asianajaja C. Rehaag)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM), Medion AG
   
      Appellanten har nedlagt følgende påstande
   
   
               —
            
            
               Dommen i sag T-460/07 ophæves.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Anbringender og væsentligste argumenter
   
   Appellanten har nedlagt påstand om ophævelse af Rettens dom i sag T-460/07, idet Retten heri med urette fandt, at der er mellem varemærkerne LIFE og LIFE BLOG foreligger risiko for forveksling, og dermed har Retten anvendt artikel 8, stk. 1, litra b), i forordning nr. 40/94 (1) fejlagtigt. Retten har derved efter appellantens opfattelse overtrådt EU-retten.
   Selv om Retten, for så vidt angår varemærkernes lighed, fastslog, at grundlaget for sammenligningen er varemærkerne LIFE og LIFE BLOG, er det imidlertid klart i modstrid med dette udgangspunkt, at Retten som begrundelse for ligheden mellem varemærkerne kun har vurderet den fælles bestanddel LIFE fra varemærket LIFE BLOG.
   I den forbindelse har Retten foretaget en urigtig vurdering af, hvilke forbrugere der er omfattede af den relevante kundekreds, og hvorledes forbrugerne opfatter varemærkerne, og har derigennem tilsidesat anerkendte principper, der kan udledes af Domstolens retspraksis.
   
      (1)  Rådets forordning (EF) nr. 40/94 af 20.12.1993 om EF-varemærker (EFT L 11, s. 1).